text: [{"text_idx": "#000000", "text": "In sha Allah Ilma namaa daandii qajeelumma,gammachuu fi milkaa'innaa itti akeekudha."}, {"text_idx": "#000001", "text": "Milkaa\u2019innaaf ni dheebottanii? Iccitii milkaa\u2019inaa argachuu barbaadduu? Dhugumatti, akkamitti akka milkaa\u2019an beekun karaa milkaa\u2019innaa keessa deemu jalqabuudha. Kitaabban dhiibbaa (influence) guddaa Turkii keessatti uuman keessaa tokko kitaabni Du\u0308s\u0327u\u0308n ve Bas\u0327ar (Yaadaa fi milkaa\u2019inna)\u201d jedhu gara Afaan Oromootti hiikuun gammachuu guddaatu nutti dhagahama. Alhamdulillah Rabbil aalamiin. Kitaabni kuni tarkaanfi tarkaanfin akkamitti akka milkaa\u2019an namatti akeeka. Namni tarkaanfilee kanniin hordofe hayyama Rabbiitiin ni milkaa\u2019a. Ammaaf kitaaba kana boqonnaa (tarkaanfi 1ffaa) asitti ni dhiyeessina. Guutuu isaa in sha Allah yommuu gabayaa irra oolu isin beeksifna. Tarkaanfi 1ffaa buufachuuf as tuqaa: "}, {"text_idx": "#000003", "text": "Dhimmi hundarra barbaachisan amanti ofii sirnaan beekuu fi odeefannoo gahaa qabaachudha. Namni amanti ofii sirnaan yoo hin beekin, dukkana jireenyaa keessatti kufuun dhama\u2019a. Dhugumatti, hiika Islaamaa fi Laa ilaah illallah beekun dirqama nama hundaati. Sababni isaas, namni addunyaa tana keessatti gammachuun kan jiraatuu fi Aakhiratti adabbii jalaa nagaha kan ittiin bahuu hiika Islaamaa fi Laa ilaah illallah beekee hojii irra yoo oolche qofaadha."}, {"text_idx": "#000004", "text": "Namoonni baay\u2019een hiikni Islaamaa maali? Laa ilaaha illallah jechuun maal jechuudha? Jedhamanii yommuu gaafataman, deebii deebisuuf ni rakkatu. Kuni takkaa beekumsi kana isaaniif ibsuu isaan bira hin geenye ta\u2019a takkaa immoo beekumsa kana barbaadu irraa ni garagalan. Rakkoo kanaaf furmaata fiduuf kitaabni kuni haala salphaan kan qophaa\u2019edha. Kitaaba kana keessatti hiika Islaamaa, Tawhiida, gosoota isaa, hiika Laa ilaah illallah fi ulaagaalee jecha tanaa ni argattu. Kuni hundi Qur\u2019aana fi hadiisa sahiih irratti kan hundaa\u2019edha."}, {"text_idx": "#000005", "text": "Kitaaba kana \u201cMana kitaaba Al-Tawba\u201d Masjiida Anawaar biratti argamuu keessatti ni argattu. Gara masjiida Anawaar seenuuf yommuu taatan gara mirgaatti yommuu mil\u2019attan mana kitaaba At-Tawba (\u201c\u12a0\u120d-\u1270\u12cd\u1263 \u1218\u133d\u1210\u134d \u1218\u12f0\u1265\u122d-Al-Tewba Bookstore\u201d jedhu ni argitu. Namni gara Finfinnee dhufu hin dandeenye warra kitaaba gurguranitti kitaaba kana agarsiisuun akka isaaf fidan gochuu danda\u2019a."}, {"text_idx": "#000006", "text": "Shakkii hin qabu naannoon jiraattota irratti dhiibbaa qaba. Saniifi, mu\u2019iminni amanti isaa keessatti akka hin qoramneef Nabiyyiin (SAW) mushrikoota waliin gurmaa\u2019u, isaan waliin taa\u2019u fi isaan waliin jiraachu irraa dhoowwe. Iccitiin dhoowwa kana keessa jiru, naannoo badaa qajeelfamoonni bu\u2019uuraa, akhlaaqni fi amantin itti bade keessatti akkasumas, hawaasni akka horii kaayyoon isaanii ol\u2019aanan fedhii ofii guuttachuu ta\u2019ee keessatti dhiibbaan mu\u2019minarra gahuu danda\u2019a. \u201cIsaan akka horii malee homaayyu miti. Inumaa san caalaa karaa irraa kan jallataniidha.\u201d (Suuratu Al-Furqaan 25:44)"}, {"text_idx": "#000007", "text": "Kutaa darbe keessatti waa\u2019ee abjuu ilaalle jirra. Tuqaalee ijoo abjuun wal qabatan kaasne jirra. Yaadachisaaf abjuun bakka sadiitti qoodamti: Abjuu gaarii Rabbiin irraa gammachiisa taate, abjuu haasasa nafsee fi abjuu nama gaddisiistu tan sheyxaana irraa taatedha. Har\u2019as itti fufuun barnoota aayah armaan gadi lamaan irraa guduunfannu ilaalla."}, {"text_idx": "#000008", "text": "Kutaa darbe keessatti Islaama qabachuu keessatti dhiibbaa maatiin namarraan gahu ilaalle jirra. Amma seenaa warra dhiibbaa maatii danda\u2019anii ilaalla. Tarii kanaaf fakkeenyi ifaa seenaa Nabiyyi Rabbii Ibraahimi. Ibraahim (aleyh salaam) yommuu da`awaa babal\u2019isuu fi qabachuu irraa isa dhoowwuuf dhiibbaan abbaa fi ummata isaa irraa ni qunname. Garuu inni dhiibbaa kanaaf gadi jechuu ni dide. Amantii isaatiif jedhee nafsee fi qabeenya isaatiin wareega kafalun karaa isaa itti fufe. Kanaafi, Rabbiin akkana jechuun isa faarse:"}, {"text_idx": "#000009", "text": "Dhugumatti, seenaan Nabiyyoota seenaa nama barsiisuu fi bu\u2019aa bayii baay\u2019ee qabuudha. Yommuu seenaa isaanii ilaalan, \u2018Qormaata ciccimaa keessaan erga darbanii booda malee edaa milkaa\u2019inni fi sadarkaa ol\u2019aanaa irra gahuun akkanumatti hin argamu!\u2019 nama jechisiisa. Nabiyyoonni namoota hunda caala Rabbiitti dhiyoo fi jaallatamoo ta\u2019aniidha. Garuu isaan kana hunda waliin qormaata eenyullee hin qoramne qoramu. Kuni kan agarsiisu, milkaa\u2019inni fi sadarkaa ol\u2019aana irra gahuun wanta tasaa osoo hin ta\u2019in qormaata ciccimoo keessa erga darbanii booda. Namni Rabbii olta\u2019aatti amane (mu\u2019iminni) yommuu kana hunda arguu fi beeku, qormaanni fi rakkooleen isa qunnaman milkaa\u2019innaa fi sadarkaa ol\u2019aanatti isa olkaasuuf akka ta\u2019e ni hubata. Kanaafu, wanta isa qunnameef hin dallanu, Rabbii olta\u2019aa hin komatu, \u2018Rabbiin maaliif akkana na godhaa?` hin jedhu. Nabiyyoota fakkeenya gochachuun fuundura isaatti ifa milkaa\u2019innaa fi sadarkaa ol\u2019aana irra gahu ilaala."}, {"text_idx": "#000010", "text": "Yeroo ammaati fi durii wantoota Islaama irraa duubatti akka deebi\u2019an ykn Islaama keessa taa\u2019uun wanta isa faallessu akka hojjatan nama taasisu keessaa tokkoo qabeenya jaallachuu fi hiyyummaa sodaachudha. Gufuun guddaan yeroo ammaa Muslimoota Itiyoophiyaa muudataa jiru keessaa tokko dhaabbata jabaa \u2018Majliisa gaarii\u2019 dhabuudha. Majliisni jabaa akka hin taane namoonni gufachiisan warra qabeenya jaallatuu fi hiyyummaa sodaatudha. Kanarraa kan ka\u2019e, qabeenya ummata ni saamu, inumaa wanti kana caalu amanti (aqiida) ummataa booressuuf ahbashiin alaa fidatu. Kuni hundi qabeenya jaallachuu fi hiyyummaa sodaachudha. Mee sababa 18ffaa Islaama akka hin qabanne nama taasisu haa ilaallu."}, {"text_idx": "#000012", "text": "Ajaa\u2019iba namni gariin saalfachuun milkaa\u2019inna irraa duubatti deebi\u2019a. Islaama waan hordofuuf nama keessa isaatti qaaniin itti dhagahamutu jira. Inumaa, wanti kanarra badaan namoota saalfachuun Islaama qabachuu dhiisudha. Islaama qabachuu kootiif maaliif namoota saalfadhaa? Isaan eenyu ta\u2019aniitin isaan saalfadhaa? Saalfannaan wanta badaa irraayyi malee karaa milkaa\u2019innaa keessa deemu saalfachuun wanta hin jirreedha. Shamarri hijaaba uffattu saalfachu hin qabdu, dargaggeessi areeda dheeressuu fi surree gabaabsu saalfachu hin qabu. Kana irra, hijaabni kabajaa ishii akka ta\u2019ee sirritti beeku qabdi. Sababoota Islaama akka hin qabanne nama taasisan keessaa tokko namoota saalfachuudha."}, {"text_idx": "#000013", "text": "Maamila ta'uuf imeeli kee itti galchi, beeksisa barruu haarawa argadhu."}, {"text_idx": "#000015", "text": "Dubbii fi Hojii Iimaana Diigan"}]